​ລາວ ​ຕຽມ​ສະ​ເໜີ ​​ຕໍ່​ອົງການ ​ສ​ປ​ຊ ກ່ຽວ​ກັບ ​ການ​ພັດ​ທະ​ນາ ​ຢ່າງ​ຍືນຍົງ
ອົງ​ການ​ສະ​ຫະ​ປະ​ຊາ​ຊາດ​ ເພື່ອ​ການ​ພັດ​ທະ​ນາ ໄດ້​ປະ​ເມີນ​ວ່າ ການ​ຈັດ​ຕັ້ງ​ປະ​ຕິ​ບັດ ​ແຜນ​ການ​ພັດ​ທະ​ນາ ເສດ​ຖະ​ກິດ​ ແລະ​ສັງ​ຄົມ ໃນ​ໄລ​ຍະ 5 ປີ ຜ່ານ​ມາ ລັດ​ຖະ​ບານ​ລາວ ​ບໍ່​ສາ​ມາດ​ບັນ​ລຸ​ເປົ້າ​ໝາຍ.
ທາງການລາວ ຕຽມສະເໜີລາຍງານຕໍ່ເວທີການເມືອງລະດັບສູງຂອງສະຫະປະຊາຊາດ ກ່ຽວກັບຄວາມຄືບໜ້າໃນການຈັດຕັ້ງປະຕິບັດເປົ້າໝາຍການພັດທະນາຢ່າງຍືນຍົງ ປະຈຳປີ 2019 ໃນ 6 ດ້ານ ດ້ວຍກັນ ຊົງຣິດ ໂພນເງິນ ມີລາຍງານຈາກບາງກອກ Ms Katinka Weinberger ໜົວໜ້າສູນລົບລ້າງຄວາມຍາກຈົນຂອງຄະນະກຳມາ ທິການເສດຖະກິດແລະສັງຄົມແຫ່ງສະຫະປະຊາຊາດປະຈຳພາກພື້ນເອເຊຍ-ປາຊິຟິກ (UNESCAP) ເປີດເຜີຍວ່າ ທາງການລາວໃຫ້ຕຽມການນຳສະເໜີລາຍງານຕໍ່ເວທີ ການເມືອງລະດັບສູງ ຫຼື High Level Political Forum (HLPF)ຂອງສະຫະປະຊາ ຊາດ ທີ່ກຳນົດຈະມີຂຶ້ນໃນເດືອນກໍລະກົດ 2019 ຊຶ່ງເປັນການສະເໜີລາຍງານ ໂດຍສະໝັກໃຈຂອງທາງການລາວກ່ຽວກັບຄວາມຄືບໜ້າຂອງການຈັດຕັ້ງປະຕິບັດ ເປົ້າໝາຍການພັດທະນາແບບຍືນຍົງພາຍໃນລາວ ນັບແຕ່ປີ 2015-2018 ໃນ 6 ດ້ານ ດ້ວຍກັນຄືດ້ານການສຶກສາ ການມີວຽກເຮັດງານທຳ ການຫຼຸດຜ່ອນຄວາມບໍ່ສະເໝີພາບ -ຄວາມຍຸຕິທຳ ແລະສະຖາບັນທີ່ເຂັ້ມແຂງ ແລະການເປັນຄູ່ຮ່ວມມືເພື່ອເປົ້າໝາຍ ການພັດທະນາແບບຍືນຍົງຢ່າງແທ້ຈິງ ກ່ອນໜ້ານີ້ ອົງການສະຫະປະຊາຊາດເພື່ອການພັດທະນາ (UNDP) ໄດ້ປະເມີນວ່າ ການຈັດຕັ້ງປະຕິບັດແຜນການພັດທະນາເສດຖະກິດແລະສັງຄົມ ໃນໄລຍະ 5 ປີ ຜ່ານມາ ລັດຖະບານລາວບໍ່ສາມາດບັນລຸເປົ້າໝາຍ ໃນ 6 ດ້ານ ກໍຄື ເດັກນ້ອຍຕ່ຳກວ່າ 5 ປີ ຍັງບໍ່ສ່ວນສູງ ຕ່ຳກວ່າເກນ ເຖິງ 38 ເປີເຊັນ ສ່ວນເດັກທີ່ນ້ຳໜັກຕ່ຳກວ່າເກນ ກໍມີຢູ່ເຖິງ 27 ເປີເຊັນ ໃນຂະນະທີ່ເດັກໄດ້ຮຽນຈົບ ຊັ້ນປະຖົມ ກໍເພີ້ມຂຶ້ນຢ່າງຊັກຊ້າ ສ່ວນອັດຕາການເສຍຊີວິດ ຂອງເດັກອາຍຸກວ່າ 1 ປີ ກໍສູງເຖິງ 45 ຄົນ ຕໍ່ 1,000 ຄົນ ແລະການເສຍຊີວິດຂອງແມ່ຍິງໃນຂະນະ ຖືພາ ກໍສູງ 197 ຕໍ່ 1 ແສນຄົນ ສ່ວນແມ່ຍິງ ທີ່ເກີດລູກໂດຍໄດ້ຮັບການຊ່ວຍເຫຼືອ ຈາກແພດ ຫຼື ພະຍາບານ ກໍມີພຽງແຕ່ 53 9 ເປີເຊັນ ເທົ່ານັ້ນ ຊຶ່ງເຮັດໃຫ້ຈະຕ້ອງ ດຳເນີນມາດຕະການແກ້ໄຂໃຫ້ດີຂຶ້ນ ຢ່າງຮີບດ່ວນ ດັ່ງທີ່ ທ່ານທອງລຸນ ສີສຸລິດ ນາຍົກລັດຖະມົນຕີ ໄດ້ຖະແຫຼງຢືນຢັນວ່າ ທາງດ້ານຄະນະກຳມະການວ່າດ້ວຍນະໂຍບາຍເພື່ອການພັດທະນາ ຂອງສະພາ ເສດຖະກິດ ແລະສັງຄົນຂອງອົງການສະຫະປະຊາຊາດ ລາຍງານວ່າ ລັດຖະບານ ລາວ ສາມາດຈັດຕັ້ງ ປະຕິບັດໄດ້ 2 ໃນ 3 ເງື່ອນໄຂ ທີ່ເປັນເກນມາດຕະຖານ ໃນການຫຼຸດພົ້ນຈາກສະຖານະພາບຂອງການເປັນປະເທດດ້ອຍພັດທະນາ ໂດຍເມື່ອ ປະເມີນຈາກການຈັດຕັ້ງປະຕິບັດຂອງລັດຖະບານລາວ ໃນໄລຍະຜ່ານມາ ກໍເຮັດໃຫ້ ຄາດໝາຍໄດ້ວ່າສປປ ລາວ ຈະຫຼຸດພົ້ນ ຈາກການເປັນປະເທດດ້ອຍພັດທະນາໄດ້ ໃນປີ 2024 ໂດຍ 2 ເງື່ອນໄຂ ທີ່ລັດຖະບານລາວ ສາມາດປະຕິບັດໄດ້ແລ້ວນັ້ນກໍຄືເກນມາດຕະ ຖານຂັ້ນຕ່ຳ ຂອງຍອດລາຍຮັບແຫ່ງຊາດຕໍ່ຫົວຄົນ (GNI) ເກນມາດຕະຖານຂັ້ນຕ່ຳ ຂອງສະຫະປະຊາຊາດ ໄດ້ກຳນົດໄວ້ ທີ່ລະດັບ 1,242 ໂດລາ ຕໍ່ຄົນ ໂດຍລັດຖະບານ ລາວສາມາດປະຕິບັດ ໄດ້ທີ່ລະດັບ 1,996 ໂດລາ ຕໍ່ຄົນ ແລະດັດຊະນີ ຊັບສິນມະນຸດ (HAI)ຊຶ່ງເກນມາດຕະຖານຢູ່ທີ່ອັດຕາສະເລັ່ຍ 72 8 ເປີເຊັນ ນັບແຕ່ປີ 2015 ແລະຍັງ ເຫຼືອພຽງດັດຊະນີຄວາມອ່ອນໄຫວ ທາງເສດຖະກິດ (EVI) ທີ່ເກນມາດຕະຖານ ຢູ່ທີ່ ລະດັບ 36 2 ເປີເຊັນ ຫາກແຕ່ລັດຖະບານລາວ ຍັງປະຕິບັດໄດ້ພຽງ 33 7 ເປີເຊັນ ເທົ່ານັ້ນ ສ່ວນກະຂວງແຜນການແລະການລົງທຶນລາຍງານວ່າ ການຈັດຕັ້ງປະຕິບັດແຜນການ ຫຼຸດຜ່ອນບັນຫາຄວາມຍາກຈົນຂອງປະຊາຊົນລາວ ໃນປີ 2018 ຍັງເຮັດໃຫ້ສະພາບ ຊີວິດການເປັນຢູ່ຂອງປະຊາຊົນລາວ ຢູ່ໃນຕົວເມືອງກັບເຂດຊົນນະບົດ ມີການແຕກ ໂຕນກັນຫຼາຍຂຶ້ນ ຊຶ່ງເຫັນໄດ້ຈາກອັດຕາທຸກຈົນ ຂອງປະຊາຊົນໃນນະຄອນວຽງຈັນ ຍັງເຫຼືອພຽງ 1 ເປີເຊັນ ມີລາຍໄດ້ສະເລ່ຍ 5,300 ໂດລາ ຕໍ່ຄົນ ຕໍ່ປີ ແຕ່ຄວາມຍາກຈົນ ຢູ່ທີ່ແຂວງສາລະວັນ ຍັງສູງເຖິງ 49 8 ເປີເຊັນ ປະຊາຊົນ ມີລາຍໄດ້ສະເລ່ຍ1,197 ໂດລາ ຕໍ່ຄົນ ຕໍ່ປີເທົ່ານັ້ນ